Diari Oficial de la Generalitat Valenciana


Sumari del DOGV 3761, del 31-05-2000 (2000/4374)

ORDRE de 18 de maig de 2000, de la Conselleria de Cultura, Educació i Ciència, per la qual es creen unitats i llocs de treball docent per a ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria en el curs 2000/2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4374


Data del document
:   18-05-2000

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

 Descriptors 

:   * ensenyament secundari
    * personal docent
    * administració del personal

ORDRE de 18 de maig de 2000, de la Conselleria de Cultura, Educació i Ciència, per la qual es creen unitats i llocs de treball docent per a ser ocupats per funcionaris del cos de mestres en determinats instituts i seccions que incorporen el primer cicle d'Educació Secundària Obligatòria en el curs 2000/2001. [2000/X4374]
  
La disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu (BOE núm. 238, de 4 d'octubre), preveu que els professors d'Educació General Bàsica integrats en el cos de mestres, podran prestar servicis en el primer cicle de l'Educació Secundària Obligatòria.
  
El Reial Decret 1.487/1994, d'1 de juliol (BOE núm. 179, de 28 de juliol), ha determinat la implantació generalitzada del primer cicle de l'Educació Secundària Obligatòria en el curs escolar 1997/1998.
  
L'Ordre de 23 de gener de 1997, de la Conselleria de Cultura, Educació i Ciència (DOGV núm. 2.918, de 29 de gener), ha regulat el procés d'adscripció dels funcionaris del cos de mestres als llocs de treball resultants de la nova ordenació del Sistema Educatiu, així com a les vacants del primer cicle de l'Educació Secundària Obligatòria que es determinen als instituts i seccions.
  
L'Ordre de 15 de gener de 1997 (DOGV núm. 2.915, de 24 de gener), establix els criteris per a fixar els llocs de treball dels instituts d'Educació Secundària que podran ser oferits als funcionaris pertanyents al cos de mestres, per a impartir els ensenyaments del primer cicle de l'Educació Secundària Obligatòria.
  
Per al curs 2000/2001, determinats instituts i seccions incorporaran el primer cicle d'Educació Secundària Obligatòria, que s'estava impartint transitòriament a col·legis d'Educació Primària, o modificaran el seu nombre d'unitats.
  
En conseqüència, és necessari determinar les unitats i els llocs de treball que podran ser ocupats per funcionaris del cos de mestres per a impartir els ensenyaments del primer cicle de l'Educació Secundària Obligatòria als instituts i seccions que incorporen dits ensenyaments en el curs 2000/2001.
  
En virtut d'això, i conformement al Reial Decret 2.093/1983, de 28 de juliol (BOE núm. 187, de 6 d'agost), sobre traspàs de funcions i servicis en matèria d'educació i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià (DOGV núm. 138, de 30 de desembre),
  
ORDENE
  
Primer
  
Les unitats i els llocs vacants del primer cicle de l'Educació Secundària Obligatòria que es creen en instituts que incorporen el primer cicle del citat ensenyament al curs 2000/2001, per a la seua cobertura per funcionaris de carrera del cos de mestres, són els que es determinen en l'annex I de la present ordre.
  
Segon
  
Els col·legis que constituïxen la zona d'àmbit d'influència, a l'efecte de la provisió dels llocs de treball oferits, són els que es determinen en l'annex II.
  
Tercer
  
Els instituts que incrementen les unitats i plantilla, amb la creació de nous llocs vacants com a conseqüència de la incorporació de nous grups del primer cicle d'Educació Secundària Obligatòria procedent de col·legis que impartien dits ensenyaments, són els que s'indiquen en l'annex III.
  
Així mateix, es determina la corresponent zona o àmbit d'influència.
  
Quart
  
Els instituts que incrementen les unitats i plantilla, amb la creació de nous llocs vacants com a conseqüència de l'increment de nous grups del primer cicle d'Educació Secundària Obligatòria, s'indiquen en l'annex IV.
  
DISPOSICIÓ ADDICIONAL
  
La present ordre s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Centres Docents, de Règim Econòmic i de Personal perquè, en l'àmbit de les seues respectives competències, desenrotllen el que es disposa en esta ordre.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2000/2001.
  
Tercera
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 18 de maig de 2000
  
El conseller de Cultura, Educació i Ciència,